Rikunarita-ORG/Wikinium huggingface dataset:
# Педаґоґіка

**Педаґоґіка** (ґрец. παιδαγωγική — майстерство выхованя) — наука про шпеціалну орґанізоване цїлеспрямоване і сістематічне дїяня про формованя людей — про обсяг, формы і методы выховованя, освіту і навчаня.

 *Тота статя є затля „Стыржень“. Поможте Вікіпедії так, же єй доповните і росшырите*.
# Політіка

**Політіка** (з ґрецького поліс - місто, політіке техне - справованя міста) є многозначне понятя звычайно про процес і методу вырїшованя дакотрой ґрупы людей з плуралістічныма поглядами і інтересами.

 *Тота статя є затля „Стыржень“. Поможте Вікіпедії так, же єй доповните і росшырите*.
# Право

**Право** є єдна з норматівных сістем. Творить єй сукупность платных правных норм, т.є. правных прінціпів (приказів на оптімалізацію справованя) тай правных правил (приказів, заказів або дозволинь), котры суть узнаваны або становлены штатом. Тыма нормами ся керують правила людьского сполужытя. Дотримованя права і правного порядку є змушоване штатом.

 *Тота статя є затля „Стыржень“. Поможте Вікіпедії так, же єй доповните і росшырите*.
# Псіхолоґія

Ґрецька буква Псі часто є хоснованов як сімбол псіхолоґії
**Псіхолоґія(з ґрецького ψυχή (псіхе) = душа, дух, дых і -λογία (-логія) = наука, дослїджованя)* є наука, котра штудує людьске справованя, менталны процесы і тїлесне дїяня враховано їх взаємных одношінь і інтеракцій (*довєдна означованых як псіхіка*) і намагать ся їх описати, пояснити і предіковати. Метов псіхолоґії є тыж здобыты познаня вывжыти на підвышіня спокойности і здоровя людей, через псіхотерапію їх годно іщі к тому хосновати на лїкованя. Чоловік занимаючій ся псіхолоґіов дослїджованём та і практічно, ся кличе псіхолоґ, чоловік якый робить псіхотерапію є псіхотерапевт (даколи ся тоты понятя людям мішають). Псіхолоґове ся намагають порозуміти ролї коґнітівных функцій в індівідуалнім і соціалнім справованю в тім чіслї і порозумлїня фізіолоґічным і невробіолоґічным процесам овплывнюючім конкретны функції. Псіхолоґове нашли і пояснили ряд ключовых понять і концептів, як наприклад перцепція, коґніція, позорность, емоція, мотівація, індівідуалность, інтерперсоналны одношіня або підсвідомость. На їх здобываня суть розвиваны емпірічны методы дослїджованя на обявованя і пояснёваня прічіновых і корелачных одношінь міджі перемінныма, і к їх простому попису і інтерпретації. Псіхолоґія ся рядить міджі соціалны наукы, своїм россягом ся але рушать по граніцї і загорнює і дослїджованя з природных наук, соціалных і гуманітных наук аж по філозофію.

## Одказы

### Повязаны статї

* Псіхолоґ
* Псіхіатрія
* Псіхотерапія
* Соціолоґія
* Псіхолоґічны напрямы
* Псіхолоґічны дісціпліны
* Псіхіка
* Індівідуалность
* Псіхосоматіка
* Шпеціфічны порухы справованя і учіня
* Невербалба комунікація
* Кара (середок выховы)
* Історія псіхолоґії

### Референції

*Тоты даны суть часточно або цалком основаны на перекладї статї Psychologie на чеській Вікіпедії.*

### Екстерны одказы

* Psychologie.cz: псіхолоґічны темы популарнов формов, обсягує тыж псіхолоґічну порад без платнї і каталоґ фахівцїв
* In-Mind, Quarterly Magazine for Social Psychology
* Mapping Transdisciplinarity in Human Sciences (pdf)
* Популарный веб штудентів на ФФ МУ
* Theory of Human Sciences (ppt)
* Огляд можливостей штудія псіхолоґії на высокых школах Чеськой републікы
* Психологический центр

 *Тота статя є затля „Стыржень“. Поможте Вікіпедії так, же єй доповните і росшырите*.
# Економика

```
*Тота статья е о сполоченской выробѣ товарох и служб. О науцѣ, занимаючой ся закономѣрностями выробы, роздѣльованя материалных ресурсох, вымѣны и спотребы товарох и служб, см. Економия.*

```

Выроба Грубого Домашного Продукту (GDP) на едного обывателя во свѣтѣ в року 2014
**Економика**, од гр. *οἶκος oikos* - дом, газдовство и *νόμος nomos* - хоснованя, справованя, звычай — сфера газдованя, або сполоченскых одношѣнь выробы, роздѣлѣня, одбыту и спотребы резултатох людской праци тай ефективного хоснованя ресурсох. Економику складують штруктура и условия газдовской чинности во штатѣ, регионѣ, або в певной добѣ, або сполоченской системѣ, циже можеме говорити, напримѣр о економицѣ США, економицѣ Пряшова, економицѣ середновѣку або економицѣ социализма.

Поровнователны резултаты економик розличных краин свѣту дають ся вымѣряти грубым домашным продуктом на едного обывателя.

В сучасности переважать рынкова, або торжна економика — економична система, закладена на приватной властности на выробны средства и слободном рынку (слободна конкуренция, слободне цѣнотворѣня, легкый перелив капиталу и т.д.).

## Жерела и одказы

* Еconomy. //Merriam-Webster Dictionary.

## Референции
# Соціолоґія

Авґусте Комте признаваный за основателя соціолоґії
**Соціолоґія** соціална наука бадаюча соціалный жывот єднотливцїв, ґруп і громады. О обсягу соціолоґії і ограніченя субєкта єй баданя не існує згода через різны соціолоґічны школы і парадіґматы. Соціолоґія є розумлена наприклад як наука о дїяню людей в громадї, о штруктурї громады, о соціалній інтеракції, о соціалных ґрупах, о соціалных фактах, соціалній сістемі і або о соціалній змінї.

 *Тота статя є затля „Стыржень“. Поможте Вікіпедії так, же єй доповните і росшырите*.
# Язык

**Язык** представлює сістему сімболів, знамых як лексемы. Наука, котра дослїджує язык в елементах, будові, розвитю і функції ся называть языкознавство або лінґвістіка. Людьскый язык як способ комунікації є природный феномен. На світї є много природных языків (т.є. тых, котры выникли натуралнов еволуціёв), но так само екзістують і штучны языкы як наприклад есперанто, а і многы языкы проґрамованя, як Java або Python.

## Языковый індекс

|  |  |  |  |
| --- | --- | --- | --- |
| **Славяньскы языкы** | **Романьскы языкы** | **Ґерманьскы языкы** | **Уґрофіньскы языкы** |

 *Тота статя є затля „Стыржень“. Поможте Вікіпедії так, же єй доповните і росшырите*.
# Медія

**Медіум** множне чісло **медія**, посередкуюча персона, сфера, чінитель, выповнїня простору або матеріал, в котрім є предмет уложеный. Може быти і пописом про ДВД, книгу, часопис, електронічну пошту (е-маіл), он-лайн газету, летак, відеоказету, філмове дїло, ґрамофонову платню ітд.

 *Тота статя є затля „Стыржень“. Поможте Вікіпедії так, же єй доповните і росшырите*.
# Міфолоґія

**Міфолоґія** є наука занимаюча ся штудіов міфів, во вольнім значіню є тыж тото слово хосноване як термін про зборник міфів (напр. ґрецька міфолоґія).

 *Тота статя є затля „Стыржень“. Поможте Вікіпедії так, же єй доповните і росшырите*.
# Музей

Музей мінералів Гарвардовой універзіты
Музей лемківской културы, Зындранова
Турісты в сканзенї в Старій Любовни
**Музей**, грец. *μουσεῖον музейон ′святыня муз′*; (множне чісло **музеї**) є з дефініції Меджінародной музейной рады стала незыскова інштітуція в службах громады і єй розвоя, отворена обществу, котра діставать, сокотить, дослїджує і выставлять матеріалны доклады о чоловікови і ёго околіцї за цїлём штудій, едукації, выховы і потїшіня.

Музей може мати розлічный тематічный фокус, наприклад музеї можуть быти історічны, природонауковы, містописны, або іншы.

## Даякы музеї із одношінём к Русинам

* Музей лемковской културы в Зиндрановой
* Музей модерного уменя Енді Варгола у Меджілабірцях
* Музей народной архітектуры в Бардеёвскых Купелях
* Музей народной архітектуры і бываня в Гуменнім
* Музей Никифора Крыницкого у Крыницї
* Музей Русиньской Культуры в Пряшові
* Народописна експозіція у природі у Свіднику

## Жрїдла

* Большой энциклопедический словарь. Главный редактор А. М. Прохоров — Москва: Советская энциклопедия, 1993. — 1630 с. ISBN 5-85270-015-0 рус. С. 847.

## Одказы

* **Muzeum** (по чешскы). Databáze Národní knihovny ČR.  [перевірено 2019-11-14].

## Референції
# Література

**Література** (з лат. littera = буква) або тыж писаня; в шыршім змыслї слова є то сукупность вшыткых писаных текстів, (з лат. textum = тканина) т.є. вшыткых екзістуючіх писемно зазначеных языковых проявів людства. То єсть література умелецька, наукова, технічна, часописецька, мемоарова і пріватна корешпонденція. В узшім змыслї слова ся літературов звычайно думать література умелецька, т.є. красна література, белетрія. Література тыж дїйствує як іншпірація про другых умелцїв - на мотівы літературных дїл выникають образы, скулптуры, піснї і в модерній добі тыж філмы.

## Дїлїня літературы подля функції

### Одборна

Обсягує знаня і факты. Выужывать ся про освіту. Шпеціалным видом є популарно-наукова література про шыроку публіку, як сприступнює одборны інформації легко зрозумілов формов.

### Умелецька

Тыж **красна література** або **белетрія**; "красна література" є але шыршый термін як белетрія, бо на розлуку од нёй обсягує і поезію. Красна (умелецька) література може мати писемну і устну форму (народна словесность є з векшой части частёв умелецькой літературы). Основным одрїзняючім ознаком умелецькой літературы є їй функція: повнить естетічну функцію, т.є. выторгує свого внимателя з реалного жывота і звыразнює самотный ознак, т.є. себе саму, на укор свого переданя.

### Адміністратівна

Комунікачны протоколы, урядны жадости ітд.

## Дїлїня літературы подля формы

### Писана

Література захоплена писомнов формов,

### Устна

Передавать ся з ґенерації на ґенерацію.

## Дїлїня літературы подля добы вынику

Напр. антічна, барокова… модерна література.

## Дїлїня літературы подля країны походжіня

## Ґенолоґічне дїлїня літературы

### Ліріка

Ліріка (gr. λυρικóς, люрикос – ôдносячы ся до ліры) – єден із трёх літературных розділôв, обôк драмы й епікы.

Обійма твори, іж мавут головным предметом представеня прежываня внутріннёго чутя, преказуванє за помічо́в монологу (рідше діалогу), ôдзначаючым ся субъєктівізмом, пôдпорядкованôй експресівнôй а поетичнôй функціям языка. Центральным елементом твору лірічного ся явля тзв. лірічны пôдмет. Незалежно ôд гатунку язык лірікы вызнача ся (в порôвняні з драмов а епіков) высокым зметафорізованём.

Назва їй бере ся ôд назвы давноґрецкого музичного інштрументу – ліры. Пôд акомпанемент їйже антічні поеты бывали співали свої пісні.

#### Природна

#### Соціална

#### Любостна

### Епіка

Росповідать оповіданя. Основов є дїёва лінія, може їх мати і бівше.

### Драма

#### Траґедія

#### Комедія

## Наукы о літературї

Літературов ся занимають многы науковых областей, напр. літературна історія, літературна теорія, літературна крітіка (оцїнёваня літературы) іі.

## Референції

*Тоты даны суть часточно або цалком основаны на перекладї статї Literatura на чеській Вікіпедії.*

 *Тота статя є затля „Стыржень“. Поможте Вікіпедії так, же єй доповните і росшырите*.
# Нобелівска премія

**Нобелівска премія** є оцїнїня каждорочно удїлёване за засадне наукове баданя, технічны обявы ці за принос людьскій громадї. В сучасности ся удїлює в наступных областях: фізіка, хемія, фізіолоґія і медицина, література, мір; дале ся удїлює тыж Цїна Шведьской народной банкы за розвой економічной наукы на память Алфреда Нобела, звычайно означована як „Нобелівска ціна за економію“, котра але не є правдивов Нобелівсков преміёв.

 *Тота статя є затля „Стыржень“. Поможте Вікіпедії так, же єй доповните і росшырите*.
# Поп-култура

**Поп-култýра** або **популáрна култýра** — сукупность імаґінації, думок, нагляду, постоїв, мемів, зображіня і далшых феноменів, котры суть в рамках неформалного соціалного консензу поважованы за найвыразнїшы части головного току (мейнстріму) културы, од початку до половины 20. стороча передовшыткым културы западной, од кінця 20. стороча аж до сучасности културы ґлобалной. Термін поп-култура часто сплывать з поймом масова култура, велё одборників їх але розлишує.

 *Тота статя є затля „Стыржень“. Поможте Вікіпедії так, же єй доповните і росшырите*.
# Реліґія

**Реліґія** (од лат. religio – звязок) - особлива форма усвідомлїня світу, базов якой є вірованя в надприродне, і яка включать в себе сукупность моралных норм і тіпів справованя, обрядів, култовых дїй і споёваня людей в орґанізації: церьков, реліґійну громаду.

 *Тота статя є затля „Стыржень“. Поможте Вікіпедії так, же єй доповните і росшырите*.
# Традіції

**Традіції** (латиньскы *traditio* < *tradere* передавати) значіть передаваня, найчастїше міджіґенерачне передаваня познаня, способностей, обычаїв ці етікы в рамках културы або ґрупы. Слово ся не хоснує лем в єдиным значіню. Розуміть ся під ним:

1. тото, што ся передавать (*traditum*);
2. процес передаваня (*tradendum*);
3. звыклости, конвенції, обычаї.

## Понятя

Понятя *традіція* походить з латиньского понятя *traditio*, котрый выник споїнём *trans* (через) і *dare* (давати). Тому понятю одповідать ґрецьке слово παράδοσις (*парадосіс*).

 *Тота статя є затля „Стыржень“. Поможте Вікіпедії так, же єй доповните і росшырите*.
# Астрономія

**Астрономія** (ґрец. αστρονομία з άστρον (астрон) звізда і νόμος (номос) закон, русиньскы тыж **звіздарство**) — є наука, котра ся занимать явами за граніцями атмосферы Земли. Та же передовшыткым баданём весмірных тїлес, їх сістемами, вшелиякыма дїями у весмірї і тыж самым цїлым весміром.

 *Тота статя є затля „Стыржень“. Поможте Вікіпедії так, же єй доповните і росшырите*.
# Біолоґія

**Біолоґія** (ґрец. βίοσ (bios) - жытя, λόγος (logos) - слово; наука) — сукупность наук про жыву природу, про жывы творы, што населяють Землю ці уж вымерли.

## Ґалерія

* Animalia - Bos primigenius taurus
* Planta - Triticum
* Fungi - Morchella esculenta
* Stramenopila/Chromista - Fucus serratus
* Bacteria - Gemmatimonas aurantiaca (- = 1 Micrometer)
* Archaea - Halobacteria
* Virus - Gamma phage

 *Тота статя є затля „Стыржень“. Поможте Вікіпедії так, же єй доповните і росшырите*.
# Фізіка

**Фізіка** (з ґрецького φυσικός (пгісікос): природный, зо закладу φύσις (пгісіс): природа) є наукова область, котра дослїджує матерію, їй властности і справованя під час дїй. Властности і одношіня міджі нима пописує справила языком математікы.

 *Тота статя є затля „Стыржень“. Поможте Вікіпедії так, же єй доповните і росшырите*.
# Ґеолоґія

**Ґеолоґія** є наука о Земли, котра дослїджує єй зложіня, ставбу і історічный вывой. Тыж ся занимать процесами, котры суть днука планеты і на єй верьху. Ходить о науку дескріптівну (пописну), аналітічну (давать выклад процесів) і історічну. Тыж іде о науку часопросторову, затоже шацує явы становленого простора в становленій добі. Сама ґеолоґія є барз шырока і так ся дїлить на далшы ґеолоґічны оборы.

 *Тота статя є затля „Стыржень“. Поможте Вікіпедії так, же єй доповните і росшырите*.
# Хемія

Піктоґрам хемії
**Хемія** (ґрецькы χημεία) є наука, котра ся занимать властностями, зложінём, приправов, штруктуров анорґанічных і орґанічных субстанцій і їх взаємныма інтеракціями.

 *Тота статя є затля „Стыржень“. Поможте Вікіпедії так, же єй доповните і росшырите*.
# Математика

Ілустрація ширіня математичных дисциплін
**Математика** (из ґрицького μαθηματικός (матгематікос); μάθημα (матгема) = наука, знаня, познаня) є область наук, котра убвлят и упорядковує методикы, тиорії і теоремы, котрі сут розвойині и доказані за потребы емпіричных наук и самої математикы. Еґзіштує много областю математикы, гий на пр. тиорія чисел (наука о числах), алґебра (наука о формулах и повязаных структурах), ґеомитрія (наука за формы и просторы, што їх обсягувут), аналіз (наука за неперерывні изміны) и тиорія множин, котра днись служит гий основа цілої математикы.

Математика описує и маніпулує абстрактныма обєктами, што авадь походят уд природы, авадь — у типирішнюй математици — сут докус абстрактні утворы, котрым ся приписувут даякі особности, што ся кличут аксіомы. Математика хоснує чисту лоґіку на доказованя властивостю такых обєкту; доказ є послідовность хоснованя дедуктивных правил на уже еґзіштувучі выслідкы, до котрых надлежат уже довидині теоремы, аксіомы и — при абстракції уд природы — даякі основні особности, котрых ся рахувут зуправдныма зачатковыма пунктами выбраної тиорії.

Математика є незамінна в природных науках, інжинірствови, медицині, фінансах, компютеровых и соціялных науках. Хоть ся математика широко хоснує про моделованя рузных яв, основні истины математикы не зависят уд якыхись науковых експерименту. Дакотрі области математикы, гий уприклад штатистика и тиорія бавок, розвоювут ся в скапчаньови из їхньым практичным хоснованьом и часто ся рахувут за прикладну математику. Другі же розвоювут ся без ниякого ника на хоснованя (гий чиста математика), айбо потум находят практичні приміняня.

Історично, розуміня доказа и скапчана из ним математична строгость первый раз ся появила в ґрицькуй математици, особливо в Евклідовых Елементах. Уд зачинаня математика была розділена на ґеомитрію и аритметику (маніпулація из натуралныма числами а дробами), онь ид XVI–XVII стогоддьом, коли ся обявила алґебра и безконечно малі убчисліня гий нові области. Уд тогды общый вплыв математичных іновацій і науковых находок причинив ся до быстрого розвоя обыдвох. Пуд куниць XIX стогоддя в математици появила ся "основоположна кріза", што вела до систематизації аксіоматичного метода – што в свою очерідь зачало силный розвой многых новых областю математикы и їх хосновань. Днись Межинародна класифікація математичных тем списує булше ги шістдисят першостепенных областю математикы.

## Удкликаня

*Тоты даны суть часточно або цалком основаны на перекладї статї Mathematics на анґліцькій Вікіпедії.*
# Медіціна

**Медіціна** (з лат. ars medicina, уменя лїчіти) є наука о здоровю, ставах і процесах хвороты чоловіка, о способах лїкованя і профілактікы хворот. Задачов того наукового фаху є хоронити і злїпшовати здоровя людей. Узко навязує на біолоґію. Операть ся о познаня біолоґії, хемії, фізікы і дале веце а веце ся загорнює тыж інформатіка.

## Жерела

* Тимченко А.Д. Краткий медико-биологический словарь. Киев, «Вища школа». 1988. С. 186.

 *Тота статя є затля „Стыржень“. Поможте Вікіпедії так, же єй доповните і росшырите*.
# Електротехніка

**Електротехніка** є область людьской актівіты занимаюча ся практічным схоснованём електрічной енерґії, іде о шпеціалізовану технічну наукову область, котра ся занимать выробов, розводом і перемінов електрічной енерґії в іншы сорты енерґії.

 *Тота статя є затля „Стыржень“. Поможте Вікіпедії так, же єй доповните і росшырите*.
# Ґеоґрафія

**Ґеоґрафія** (з ґрецького γεός ґеос *поземный*, *земный* + γράφειν ґрафеін *писати*), є наука штудуюча просторове росшырїня явів на Земли (точнїше части Земли званой „країнова сфера“), їх взаємну інтеракцію і вывой в часї. Означіня ся першыраз обявує в 3. сторочу п.н.е. в дїлї Ґеоґрафіка написаным Ератостгеном з Кірены. Ґеоґрафія ся дїлить на фізічну ґеоґрафію, соціалну ґеоґрафію, реґіоналну ґеоґрафію і картоґрафію.

 *Тота статя є затля „Стыржень“. Поможте Вікіпедії так, же єй доповните і росшырите*.
# Інжінїрство

**Інджінїрінґ** — є технічна дісціпліна, котра аплікує технічны і науковы познаня, хоснує законы природы і природных і людьскых середків на творїня матеріалів, будов, строїв, апаратів, сістем і процесів, котры сповнюють беспечностны і функчны крітерії з оглядом на економіку, громаду і жывотну околіцю.

Чоловік выконуючій інджінїрінґ ся зове інжінїр, причім ся по нїм выжадує цертіфікат способности к тїй дісціплінї, наприклад інжінїрскый діплом. Інжінїры помочов імаґінації, одшацованя і мыслїня хоснують математіку, техніку і практічны скусености при дізайнї, выробі і роботї хосновных річей і процесів. Інджінїрінґ загорнює много шпеціалізацій, котры ся занимають проблемами звязаныма з вывоём істой сорты выробку або і з хоснованём даякой технолоґії.

 *Тота статя є затля „Стыржень“. Поможте Вікіпедії так, же єй доповните і росшырите*.
# Транспорт

**Транспорт** є означіня на перевожаня. Означіня має шыроку шкалу схоснованя, од лоґістікы, перевожаня, по ґеолоґію.

* Транспорт (ґеолоґія), перенос частиць в становленім середовищу. Може іти о перенос частиць во водї, воздусї за помочі вітра ітд.
* Транспорт (лоґістіка)
* Транспорт (перевожаня)
* Мембрановый транспорт

 *Тота статя є затля „Стыржень“. Поможте Вікіпедії так, же єй доповните і росшырите*.
# Польногосподарство

**Польногосподарство** ці **сільске ґаздівство** є термін описуючій продукцію (властну актівіту, наука о ній, ремесло і уменя) стравы о кормива і або і іншых продуктів середків цїленого плеканя рослин і годованя удомашненых звірят (господарьскых звірят). Характерістічным ознаком польногосподарьской выробы є вязаность на ґрунт. Дїлить ся на рослинову і звірячу выробу.

 *Тота статя є затля „Стыржень“. Поможте Вікіпедії так, же єй доповните і росшырите*.
# Продукція

**Продукція** може быти:

* выроба річей
	+ сукупность, резултат выробы річей (напр. походячі із польногосподарьской выробы або промысловой выробы)
* умелецька творба
	+ продукція (уменя) – господарьске і технічне місце роботы забезпечуюче умелецьку творбу
	+ продукція (філм) - фаза при вытваряню філма
* демонштрація умелецькых або артістічных выконів
* біолоґічна або орґанічна творба даякого матеріалу
	+ продукція (еколоґія) – множество орґанічного матеріалу (біомасы) вытворене даяков жывов природнов сістемов (орґанізмом, популаціёв, екосістемов, біоценозов)
# Інформатіка

**Інформатіка** — є наука о інформаціях і їх обробцї. В сучасности бывать часто розумена як наука о обробцї інформацій на компютерах, зато же теперь ся про обробку інформацій хоснує скоро лем компютерова техніка. Початкове значіня того терміну є але шырше і особісто в скоршых добах не быв обмедженый лем на область компютерів.

Прімарно ся інформатіка занимать штруктуров, ряджінём, уховаванём, добыванём, шырінём і трансфером інформацій. Тыж штудує аплікацію інформацій в орґанізаціях, їх хоснованя в комунікації міджі людми, орґанізаціями і інформачныма сістемами.

Ку інформатіцї належать тоты дісціпліны:

* теорія інформації
* теорія автоматів, формалных языків і ґраматік
* кіберентіка і роботіка
* умела інтеліґенція
* компютерова сімулація
# Телекомунікації

**Телекомунікації** ся занимать передаванём інформації на далеко (з ґрецького теле - далекый). Є так єдным разом і сортов транспорту і технолоґіёв служачов про дорозуміваня. Їднать ся властнї тыж о шпеціфічну сорту електронічной комунікації.

Комунікація може біжати міджі двома субєктами, але і од єдного одосылателя ку много приїмателям.

Міджі телекомунікації належыть

* телеґрафія
	+ далекопис
	+ бездротова телеґрафія
* телефонія
	+ телефотоґрафія
	+ телефакс
	+ мобілна телефонія
* радіофонія
	+ мобілна радіофонія (переносны высылачкы)

Міджі способы масовой електронічной комунiкації належыть

* радіо
	+ радіо по дротї
* телевізіа
	+ кабелова телевізія

У телекомунікаціях основаных на компютерах страчать попереднє дїліня змысел, мережа двойпунктовых споїв може служыти про масову комунікацію, або наспак фізічно здїляне медіум може быти хосноване ку двойпунктовій комунікації.

* компютеровы мережы
* Інтернет
* діґіталны пейджровы мережы
# Архітектура

Архітектура
**Архітектура** є в найобщім понятю сінонімом про будовательство і занимать ся як ґлобалным поглядом на урбанізм ці країну через класічну будову будов аж по дізайн єднотливых детайлів як є загородкова ці квартелёва архітектура. В ужшім значіню слова пак означать будову, котра є носителём даякого умелецького понятя ці погляду. Тым выражать умелецьке формованя будов, їх штіл і способ, якым были поставлены. Архітектура є так розумена як умелецьке дїло, котре є єдным разом і културным і політічным сімболом добы.

 *Тота статя є затля „Стыржень“. Поможте Вікіпедії так, же єй доповните і росшырите*.